ຂະແໜງການສຶກສາສຸມໃສ່ກໍ່ສ້າງແຫຼ່ງຊັບພະຍາກອນມະນຸດມີຄຸນນະພາບສູງ
ທ່ານປະທານປະເທດ ຫວຽດນາມ ເຈີ່ນດ້າຍກວາງ ຢ້ຽມຢາມເຮັດວຽກ,
ອວຍພອນບຸນເຕັດໝູ່ຄະນະພະນັກງານ, ຄູສອນຂະແໜງການສຶກສາ
ຕອນບ່າຍວັນທີ 04/02, ຢູ່ສຳນັກງານກະຊວງສຶກສາ ແລະ ບຳລຸງສ້າງ, ຮ່າໂນ້ຍ, ທ່ານປະທານປະເທດ ຫວຽດນາມ ເຈີ່ນດ້າຍກວາງ ໄດ້ລົງຢ້ຽມຢາມເຮັດວຽກ, ອວຍພອນບຸນເຕັດໝູ່ຄະນະພະນັກງານ, ຄູສອນ, ລັດຖະກອນ, ພາລະກອນຂະແໜງການສຶກສາ. ກ່າວຄຳເຫັນນະທີ່ນີ້ ທ່ານປະທານປະເທດ ເຈີ່ນດ້າຍກວາງ ເນັ້ນໜັກວ່າ: ການສຶກສາ ແລະ ບຳລຸງສ້າງແມ່ນລັດຖະນະໂຍບາຍແຖວໜ້າ, ແມ່ນພາລະກິດຂອງພັກ, ລັດ ແລະ ຂອງທົ່ວປວງຊົນ; ການລົງທຶນໃຫ້ການສຶກສາ ແມ່ນການລົງທຶນພັດທະນາ. ນີ້ແມ່ນແຜນນະໂຍບາຍ, ນະໂຍບາຍສະເໝີຕົ້ນສະເໝີປາຍຂອງພັກ, ລັດ. ທ່ານປະທານປະເທດ ເຈີ່ນກ້າຍກວາງ ສະເໜີຂະແໜງການສຶກສາສືບຕໍ່ຊາບຊຶມຢ່າງເລິກເຊິ່ງ ແລະ ຫັນບັນດາທັດສະນະ, ຈຸດໝາຍ, ໜ້າທີ່, ມາດຕະການປ່ຽນໃໝ່ພື້ນຖານການສຶກສາ ແລະ ບຳລຸງສ້າງໂດຍພື້ນຖານ, ຮອບດ້ານເປັນລະອຽດ; ຖືການສຶກສາ ແລະ ບຳລຸງສ້າງແມ່ນລັດຖະນະໂຍບາຍແຖວໜ້າ, ມີບົດບາດສຳຄັນທີ່ສຸດສຳລັບຄວາມຈະເລີນຮຸ່ງເຮືອງຂອງປະເທດຊາດ.
ທ່ານປະທານປະເທດ ເຈີ່ນດ້າຍກວາງ ກໍ່ຮຽກຮ້ອງຂະແໜງການສຶກສາສຸມໃສ່ພັດທະນາຖັນແຖວຄູອາຈານ ແລະ ພະນັກງານຄຸ້ມຄອງ ຕອບສະໜອງຄວາມຮຽກຮ້ອງຕ້ອງການປ່ຽນໃໝ່ການສຶກສາ ແລະ ບຳລຸງສ້າງ. ຂະແໜງການສຶກສາຄວນເອົາໃຈໃສ່ເປັນພິເສດເຖິງວຽກງານສຶກສາ, ບຳລຸງສ້າງຢູ່ເຂດຫ່າງໄກສອກຫລີກ, ເຂດປະສົບຄວາມຫຍຸ້ງຍາກເປັນພິເສດ, ຮັບປະກັນໃຫ້ບັນດາເປົ້າໝາຍນະໂຍບາຍ, ພໍ່ແມ່ປະຊາຊົນຊາວເຜົ່າສ່ວນໜ້ອຍໄດ້ຮ່ຳຮຽນ, ຍົກສູງລະດັບຄວາມຮູ້, ທັກສະວິຊາສະເພາະ. ທ່ານປະທານປະເທດ ເຈີ່ນດ້າຍກວາງ ສະເໜີບັນດາຄະນະ, ກະຊວງ, ຂະແໜງການ, ທ້ອງຖິ່ນ ເອົາໃຈໃສ່ກ່ວາອີກ ເຖິງພາລະກິດສຶກສາ ແລະ ບຳລຸງສ້າງ, ຮ່ວມແຮງຮ່ວມໃຈເບິ່ງແຍງດູແລ, ແກ້ໄຂຄວາມຫຍຸ້ງຍາກ, ສິ່ງຕິດຂັດ ແລະ ລົງທຶນໃຫ້ການສຶກສາຫລາຍກ່ວາອີກ.
(ແຫຼ່ງຄັດຈາກ VOV)